Source: http://paholaisen-asianajaja.blogspot.fi/2010/07/
Timestamp: 2017-06-24 08:47:11+00:00
Document Index: 19357331

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuonna 388 Rooman keisarikunta oli Theodosius I:n hallinnassa. Hän halusi ylläpitää järjestystä ja lakia. Vaikka lakikokoelmissa oli meidän standardeilla järkyttävää kamaa. Melko tuore uskonto oli valittu keisarikunnan viralliseksi uskonnoksi. Ennen vainottuna kulttina tunnettu kristinusko oli päässyt polyteistisen mytologian paikalle. Keisarikunnassa kuitenkin kuohui. Jotkut ryhmät näkivät toiset ryhmät vaarallisina. Näiden kiistojen ilmentyminen tuli parhaiten esiin rajaseudulla Callinicumin kaupungissa, Mesopotamiassa. Juutalaiset joutuivat paikallisen piispan palopuheiden kohteeksi. Seurakunta kuunteli neuvoja. Munkit ohjasivat väkijoukon synagogan luo. Synagoga poltettiin maantasalle. Arvokkaat esineet varastettiin.Keisari Theodosius kuuli uutiset. Kristittynä tunnettu mies sai tarpeekseen. Piispa sai keisarillisen kirjeen, jossa hänet määrättiin maksamaan synagogan jälleenrakennus. Rauha ja järjestys olivat keisarikunnan perusta, jota uskonnolliset kiistat eivät saaneet uhata. Vaikka Theodosiuksen aikana laadittiin ja ylläpidettiin kristinuskoa suosivia lakeja, kannatti kuitenkin suojella pakanoita ja juutalaisia kansalaisia liialliselta väkivallalta.Pyhä Ambrosius sai kuulla keisarin kirjeestä. Kirkkoisänä arvostettu piispa Ambrosius ei ilahtunut Theodosiuksen määräyksestä. Hän kirjoitti pitkän retoriikkaa uhkuvan kirjeen keisarille. Siinä vaadittiin määräyksen perumista. Ambrosius kertoo ettei ole koskaan henkilökohtaisesti polttanut synagogia, mutta tekisi sen ilolla, jotta maailmassa olisi yksi Kristuksen kieltävä paikka vähemmän.Synagogan rakentaminen olisi uskostaluopumista. Ambrose kuvaili synagogia vähemmän hellillä termeillä. Juutalaisten pyhä rakennus oli "vääräuskoisten tyyssija, jumalattomien koti, hullujen piilopaikka, itse Jumalan tuomitsema paikka."Ambrosius jyrisi saarnassaan: "Keisari on kirkossa, ei sen yläpuolella"Theodosius ymmärsi miten suuri kannatus Ambrosiuksella oli kirkossa, ja sitä kautta kansalaisten parissa. Kirkon vastalauseet hankaloittaisivat hallitsemista. Keisari muutti määräystään. Kristittyjen piti maksaa korvauksia vain varastettujen esineiden edestä. Synagogan jälleenrakennus maksettiin valtakunnan kassasta.Ambrosius pysyi närkästyneenä. Kristittyjen ei pitäisi maksaa mitään korvauksia. Ei mitään rangaistuksia syyllisille. Kun keisari kieltäytyi vastaamasta, niin Ambrosius otti asian esille Milanon katedraalissa, kun keisari osallistui jumalanpalvelukseen. Piispa tuli alas alttarilta, jotta voisi julistaa suoraan keisarille. Ehtoollista ei jaettaisi ellei Theodosius tottelisi Ambrosiusta. Keisari kumarsi ekskommunikaation uhatessa.Ambrosiuksen kirjeet säilyivät jälkipolville. Tilasin Early Latin theology: selections from Tertullian, Cyprian, Ambrose, and Jerome kirjan, jossa on englanninkieliset versiot kirjeistä. Ja varmasti paljon muuta mielenkiintoista.
Meksikossa on etsitty useamman vuoden ajan salaperäistä chupacabra-olentoa. Kotieläimiä on tapettu yön pimeydessä. Veret imetty raadosta. Teräviä hampaanjälkiä kaulassa. Se ei voi olla minkään tavallisen eläimen tekosia.Mitä useampi raato löytyi sitä hienommaksi chupacabraan liittyvät tarinat tulivat. Saalistaja oli paholainen tai avaruusolento. Tai muinainen vampyyri.Tai kojootin ja koiran risteytys.Chupacabraehdokas erehtyi leviämään Teksasiin asti. Se oli virhe, sillä Teksasissa osataan ampua. Kaksi erikoista olentoa nähtiin ja tietenkin tapettiin. Raato lähetettiin yliopistoon. Ne olivat syyhyä sairastavia kojootteja. Erikoinen kasvonmuoto johtui risteytyksestä. Karvaton ja karmea iho syyhystä. Erikoista oli myös kojootille kuulumattomat kynnet ja ohut suora häntä.Tämä ei ole uusi löytö. Vuonna 2009 saatiin tapettua samanlainen hurtta.
Previously in Inkvisitio, kuka kantaa vastuun?.Selaan läpi John Edwardsin kirjoittamaa Inquisition-kirjaa. Se on hyvä tutustumisopas inkvisiition historiaan. Viimeksi jäin katolisen kirkon tekoihin 1200-luvulla. Järjestäytynyt kerettiläisten metsästys oli alkamassa.Paavi Innocentius III (1198-1216) valvoi katolisen kirkon neljättä lateraalista kokousta vuonna 1215. Siellä päätettin monesta tärkeästä asiasta. Esim. kristillisissä valtakunnissa asuvat juutalaiset ja muslimit määrättiin pitämään asusteita jotka erottavat heidät kristityistä. Samassa kokouksessa kiellettiin uusien uskonnollisten yhteisöjen perustaminen, jotta kirkkokansa ei menisi sekaisin valikoiman edessä.Meitä kiinnostaa kuitenkin harhaoppeihin liittyvä päätös. Kolmas kaanon laati ohjeet kerettiläisten käsittelyyn. Aikaisemmissa ohjeissa kirkko käytti "Emme enää leiki sun kaa"-rangaistusta, eli kerettiläinen häädettiin kirkosta. Rangaistuksia kovennettiin, kun harhaopista kiinnijäänyt lähetettiin kirkon ohjeiden mukaan "sekulaarien auktoriteettien" rangaistavaksi. Jos viranomaiset eivät olleet kovin halukkaita kuuntelemaan uskovaisten riitelyä, niin kaanonissa suositeltiin kovistelua pappien suunnalta.Secular authorities, whatever office they may hold, shall be admonished and induced and if necessary compelled by ecclesiastical censure, that as they wish to be esteemed and numbered among the faithful, so for the defence of the faith they ought publicly to take an oath that they will strive in good faith and to the best of their ability to exterminate in the territories subject to their jurisdiction all heretics pointed out by the Church; so that whenever anyone shall have assumed authority, whether spiritual or temporal, let him be bound to confirm this decree by oath. Käytännössä katolinen kirkko uhkasi hallitsijoiden valtaa, jos nämä eivät suostuneet ottamaan harhaoppisten rankaisemista vakavasti. Jos hallitsija oli peräti vuoden ilman mitään toimia kerettiläisiä vastaan - kirkon pyyntöjä kuuntelematta - niin häntä odotti ekskommunikaatio. Katolinen kirkko julisti hallitsijan seuraajat vapaiksi.If he refuses to make satisfaction within a year, let the matter be made known to the supreme pontiff, that he may declare the ruler's vassals absolved from their allegiance and may offer the territory to be ruled lay Catholics, who on the extermination of the heretics may possess it without hindrance and preserve it in the purity of faith; the right, however, of the chief ruler is to be respected as long as he offers no obstacle in this matter and permits freedom of action. The same law is to be observed in regard to those who have no chief rulers (that is, are independent). Bonuksena kaikille uskollisille katolisille kaanoni tarjosi myös uskonnollisia matkamaileja.Catholics who have girded themselves with the cross for the extermination of the heretics, shall enjoy the indulgences and privileges granted to those who go in defence of the Holy Land.... Ratkaisevin muutos edelliseen menoon oli määräys lähettää uskonnolliseen rikokseen syyllistynyt maallisen vallan rangaistavaksi. Rangaistusta ei määritelty katolisen kirkon tekstissä. Automaattinen varallisuuden takavarikointi oli kuitenkin itsestäänselvyys. Jos syyllinen oli pappi, niin varat menivät kirkolle. Maallikon omaisuus päätyi hallitsijan arkkuihin. Lopullinen ratkaisu harhaopin ongelmaan vaati polttopuita.Tietenkin kerettiläismetsästäjät tiesivät, että jotkut harhaoppiset (esim. kataarit) eivät suostuisi julkisesti toteamaan rikoksiaan. He valehtelisivat olevansa kunnon katolisia. Onneksi kirkko määräsi tutkintamenetelmät. Epäillyt vietäisiin piispan eteen. Heidän puolustus koostui valavannojista. Tarpeeksi monen vannojan tuoma varmuus epäillyn syyttömyydestä johti vapauteen. Jos vannojia ei kertynyt tarpeeksi vuoden aikana oli edessä pahoja ongelmia. Automaattinen ekskommunikaatio odotti heitä. Heitäkohdeltiin aivan kuin he olisivat syyllistyneet kerettiläisyyteen.Epäilyjä kohdistettiin myös harhaoppisten suojelijoihin. Hallitsijoiden piti vannoa kristilliset valat katolisen kurin ylläpitämiseksi. Harhaoppisille apua tarjonneet ihmiset pidätettiin, kuulusteltiin ja rankaistiin. Piispoille asetettiin velvollisuus valvoa seurakuntien puhdasoppisuutta. Jos kerettiläisiä löytyi jatkuvasti, niin piispa korvattaisiin pätevämmällä miehellä.Pariisin sopimus vuonna 1229 loi ensimmäisen virallisen inkvisition. Kreivi Raymond VII ilmoitti suojelevansa katolisen kirkon intressejä Ranskassa. Myös kerettiläisten metsästys kuului hänen uuteen työkuvaan. Paavi Gregorius IX (1227-1241) perusti ensimmäisen inkvisition valvomaan Ranskan uskovaisia. Maahan perustettiin komissioita, jotka koostuivat yhdestä papista ja kahdesta maallikosta. He kiertäisivät seurakunnassa etsien vääränlaisia kristittyjä. Alku aina hankalaa, sillä maallikot eivät suostuneet ilmiantamaan naapureitaan. Kirkko tarvitsi "objektiivisempia" asiantuntijoita inkvisitioon. Paavi Gregorius IX määräsi dominikaanimunkkeja palvelukseen. Tuolloin dominikaanien veljeskunta oli alistettu vähemmistö. He olivat kokeneet kovia. Dominikaanipappien suorittamat väkivaltaiset teot inkvisition palveluksessa heijastivat heihin kohdistettuja kauheuksia. Raakuudet eivät olleet heille mysteeri.Ensimmäisiin inkvisiittoreihin kuuluva Guilhem Pelhisson kirjoitti muistelmiinsa onnistuneesta kerettiläisjahdista. Vuonna 1234 Toulouseen kantautui uutinen dominikaanien perustajan kanonisoinnista. Pelhisson ja Miramontin piispa Raymond kokoontuivat kirkkoon messua varten, jotta voisivat juhlia tapahtumaa yhdessä. He kuulivat kuitenkin uutisen vanhasta naisesta, jota epäiltiin kataariksi. Hän oli kuolinvuoteellaan. Kuolinvuode osoittautuikin yllättävän hyvin nimetyksi, sillä piispa ryntäsi suoraa naisen luo. Sukulaiset eivät kerinneet varoittamaan vanhusta. Hän luuli piispaa kataarien perfectukseksi, ja alkoi tunnustaa syntejään. Piispa Raymond tuomitsi eukon välittömästi kerettiläiseksi. Nainen kannettiin vuoteineen pihalle. Voitkin arvata mitä sitten tapahtui.Burn baby burn!Dominikaanit palasivat juhlimaan voittoa paholaisesta ja ylistämään Herraa. Semmoinen maailma oli 1200-luvulla. Onneksi nykyään uskontoa ei enää oteta niin vakavasti.Uuden inkvisition ja vanhojen kirkkovirkojen välille syntyi arvovaltakiistoja. Tuomioistuinten perustaminen ei tapahtunut hetkessä. Vuosikymmenen kuluessa säännöt asettuivat paikalleen. Käytäntöjen vakiintuessa inkvisiittorit tulivat tunnetuimmaksi. Heitä seurasi joukko virkailijoita. Notaari varmisti kuulustelujen taltioinnin. Inkvisiittori kiersi lääniä. Kylän väki kuulutettiin kirkkoon. Siellä saarnattiin harhaoppeja vastaan. Sitten pappi vaati syntien tunnustamista. Varsinkin toisten ihmisten syntien paljastamista. Paljastukset johtivat pieniin rangaistuksiin (katumusharjoituksia, jne), mutta sivusta seuraava inkvisiittori pystyi hahmottamaan koko kaupungin sosiaalisen rakenteen.Ranskan inkvisition kehittyvät tiedustelumenetelmät kopioitiin lopulta Englantiin ja Bohemiaan. Sitä ennen ne otettiin käyttöön Espanjassa. Portugalin ensimmäinen kuningas Alfonso I julisti, että kerettiläisyys oli myös rikos kuningasta vastaan. Harhaoppeihin uskovat olivat maanpettureita. Rangaistus oli hieman kovempi kuin sormille läpsiminen. James I salli inkvisition tuomioistuinten perustamisen valtakuntaansa. Näin inkvisitio levisi asteittain koko Espanjaan Aragonian ja Katalonian kautta. Espanjassa oltiin enemmän huolestuneita kääntyneistä juutalaisista kuin harhaoppisista kristityistä.Espanjan yhtenäisen inkvisition perustaminen oli lähellä.Jatkuu.FireTo Begin Whipping Dance of the DeadBlackened Is the EndTo Begin Whipping Dance of the DeadFireIs the Outcome of HypocrisyDarkest PotencyIn the Exit of HumanityColor Our World BlackenedBlackenedBlackened - Metallica
Skeptikot valvovat homeopaattien tekosia Afrikassa. Viime vuosina homeopaatit ovat saaneet rankasti kritiikkiä niskaan malarian ja AIDSin hoitamisesta Afrikassa. Samoin homeopaattisten malariarokotusten antamisesta Britanniassa. Pienen hidastelun (uhkailivat kriitikoita) jälkeen homeopaattien liitto Society of Homeopaths alkoi noudattaa omia sääntöjään. Se kielsi homeopaatteja mainostamasta malariahoitoa. Heidän kotisivulla jopa mainitaan, ettei homeopatian toimimisesta malariaa vastaan ole vakuuttavaa lääketieteellistä näyttöä.Quackometer-blogissa tuodaan julki homeopaattien joukkokirje. Siinä huomautetaan salailun tarpeellisuudesta. Homeopaatit tietävät, ettei kirjeessä mainitut asiat sovi eurooppalaisten skeptikoiden katseille.Homeopaatit jatkavat toimiaan malarian kanssa. Abha Light-järjestö haluaa tehdä tieteellistä tutkimusta malarian hoitamisesta sokeripillereillä. Ei pelkästään malarian vaan myös HIV/AIDSin ja tuberkuloosin hoitamiseen.July 2010 Newsbulletin 1An AppealDear XXXXXXXXX,I have good news from Abha Light to share with you. It’s about our landmark research project in malaria. I’m sending this email out only to certain friends of Abha Light.I have a special request, however. While I’d be happy for you to share this news with your close friends when you meet them, PLEASE DO NOT post it on the web – not by email, nor facebook, twitter, etc, not on your blog site or web pages. There are selfish-interests who will go to any lengths to disrupt this effort… and I hope you don’t help them inadvertently!Kirjeen lähettänyt Didi Ruchira ei kuitenkaan tiennyt, että se päätyy Abha Light-järjestön omaan facebook-ryhmään, josta löytyy suora linkki tekstiin. Kirje ei siis ole kovin salainen. Siksi sitä levittävät skeptikot eivät syyllisty karmaisevaan rikokseen.Homeopaatti kertoo heidän käyttämän malarialääkkeen historiasta:Even though we’ve been using in our clinics and mobiles our homeopathic malaria complex (MalariX) for these last 10 years to not only treat, but also prevent, malaria, we never have been able to track the results simply because it takes money. Kymmenen vuoden käytön jälkeen on vuorossa sen tehon tutkiminen. Hienoa. Parempi myöhään kuin ei milloinkaan. Rahapulan takia he eivät ole voineet seurata hoidon tuloksia. Toisaalta he tietävät, että MalariX toimii erittäin hyvänä malarialääkkeenä. Anyways...Abha Light on aloittanut oikean tutkimuksen homeopatian tehosta malarian ehkäisyssä. Se tapahtuu syrjäisessä kenialaisessa kylässä, jossa lähes puolet tutkimukseen ilmoittautuneista ihmisistä sairastaa malariaa. Tutkimuksen mahdollisti lahjoitusten kerääminen. Järjestö sai kasaan 17´000 puntaa. Kuusi kuukautta kestävän tutkimuksen tavoitteena on koota 400 koehenkilöä. Siihen tarvitaan lisärahoitusta.Nyt kriitikot ovat varmistamassa, että Kenian viranomaiset ovat oikeasti hyväksyneet tutkimuksen.Toinen uutinen tulee Euroopasta.Iso-Britannian parlamentti pyysi ja sai Science and Technology Committee-tutkintapaneelin suosituksen homeopatiasta tämän vuoden aikana. Suosituksen julkaisun jälkeen jäätiin odottamaan miten Hänen majesteettinsa hallitus reagoi. Päätös julkaistiin pari päivää sitten.Siinä on politiikalle tyypillistä ambivalenssia. Hoitomuodon tehokkuus on tärkeä tekijä, mutta samalla täytyy ottaa huomioon maantiede, sosiotalous ja monikulttuurisuus:Given the geographical, socioeconomic and cultural diversity in England, that involves a whole range of considerations including, but not limited to, efficacy. Given the pressure on the NHS in the current economic climate, we are currently looking, as part of the Quality, Innovation, Productivity and Prevention agenda, at what more we could do in terms of providing information that would help support commissioning decisions1.Hoitomuodon teho vaihtelee kaupungin, varallisuuden ja kulttuurin mukaan. Hmm.Hallitus on samaa mieltä useiden komitean suositusten kanssa, mutta lopullisen päätöksen tekevät muut kuin poliitikot:We agree with many of the Committee’s conclusions and recommendations. However, our continued position on the use of homeopathy within the NHS is that the local NHS and clinicians, rather than Whitehall, are best placed to make decisions on what treatment is appropriate for their patients - including complementary or alternative treatments such as homeopathy - and provide accordingly for those treatments.Terveysviranomaiset saavat itse päättää miten he antavat tai suosittelevat homeopatiaa potilaille. Hallitus ei halua astua heidän varpaille.Hallituksen tiedeneuvoja on huolissaan siitä miten päätöksestä kerrotaan kansalle.The Government Chief Scientific Adviser has discussed the Department of Health policy on homeopathy with lead officials, and understands the reasons for the policy decision. However, he still has concerns about how this policy is communicated to the public. There naturally will be an assumption that if the NHS is offering homeopathic treatments then they will be efficacious, whereas the overriding reason for NHS provision is that homeopathy is available to provide patient choice.Ihmiset olettavat, että homeopatian tarjoaminen osana virallista terveydenhuoltoa tarkoittaa sen olevan toimiva hoitomuoto. Vaikka hallituksen mukaan se on osana terveydenhuolto, jotta potilailla on vaihtoehtoja. Vaihtoehtoja? Tässä kohtaa täyty ohjata Martin Robbinsin kolumnin luo. Hän keksi täydellisen vertauskuvan hallituksen tilanteesta.Asiakas menee apteekkiin ostamaan kondomeja. Vaihtoehtojen monipuolisuuden turvaamiseksi hänelle esitellään kondomeja ja sukkia. Se ei ole vaihtoehtojen tarjoamista. Se on vain hyödytöntä sekaannusta, joka johtaa epämiellyttävään seksiin ja paikallisiin asukasmäärien kasvuihin.Homeopatian tutkimiseen otetaan myös kantaa hallituksen päätöksessä. Tietenkin homeopatian tutkimusta saa tehdä, mutta vain parhaimmalla tutkimusmetodologialla tehdyt tutkimukset otetaan vakavasti. Hallitus toteaa, että homeopatian tutkimiselle ei enää löydy tieteellisiä perusteita.There are already many trials and meta-analyses and therefore there currently appears to be little advantage in conducting further work of this nature.Homeopatian täytyy pysyä valvottuna vaihtoehtona kuluttajille.If homeopathic medicines were not subject to any kind of regulatory control consumers would not have access to such information or assurances. Conversely, if regulation was applied to homeopathic medicines as understood in the context of conventional pharmaceutical medicines, these products would have to be withdrawn from the market as medicines. This would constrain consumer choice and, more importantly, risk the introduction of unregulated, poor quality and potentially unsafe products on the market to satisfy consumer demand.Kiva ongelma. Homeopaattisten sokeripillereiden laatua täytyy tarkkailla, mutta jos homeopatiaa valvottaisiin lääketieteen tasolla, niin homeopatia pitäisi poistaa markkinoilta. Se johtaisi kuluttajien vaihtoehtojen kaventamiseen, josta hallitus ei tykkää. Kuluttajat ostaisivat homeopaattiset pillerit pimeiltä markkinoilta.Hallitus mainitsee homeopatian valvomiseen liittyvässä kohdassa malarian ja syövän hoitoon tarkoitettujen homeopatiapillereiden poistamisen markkinoilta.The fact that homeopathic medicinal products come within a regulatory scheme strengthens the ability of MHRA to take regulatory action where inappropriate claims are made about a product. In recent years the MHRA has removed from the market homeopathic products being promoted for the prevention of malaria and the treatment of cancer.MHRA on päivittämässä homeopatiaan liittyviä määräyksiä. Todennäköisesti tulossa on edellisiä sääntöjä tiukempi tulkinta.Lopussa hallitus perustelee kantaansa.We note the Committee’s view that allowing for the provision of homeopathy may risk seeming to endorse it, and we will keep the position under review. However, we do not believe that this risk amounts to a risk to patient trust, choice or safety, nor do we believe that the risk is significant enough for the Department to take the unusual step of removing PCTs’ flexibility to make their own decisions. We believe that providing appropriate information for commissioners, clinicians and the public, and ensuring a strong ethical code for clinicians, remain the most effective ways to ensure quality outcomes, patient satisfaction and the appropriate use of NHS funding.Vaikka hallitus jättää homeopatian osaksi terveydenhuoltoa, niin sitä ei pitäisi tulkita homeopatian tehokkuuden kehumiseksi. Hoidon laatu taataan varmistamalla potilaille jaetun informaation laadukkuudella. Eli potilaille kerrotaan homeopatia olevan lumehoitoa, ja sitä saa antaa potilaille lääkärien päätösten mukaan. Hallitus aikoo levittää tietoa homeopatian toimimattomuudesta ja samalla jatkaa sen rahoittamista osana julkista terveydenhuoltoa.Se on politiikkaa.
Shoo!TAG-hyönteiskarkottimen sanoma on selkeä.Häiritsevätkö hyönteiset? Ihmisten ja eläinten hyönteissuojauksen mullistanut Shoo!TAG™ on saapunut Suomen markkinoille. Enää ei tarvitse käyttää pahanhajuisia, myrkyllisiä sekä luontoa vahingoittavia hyönteismyrkkyjä, vaan ötökät pysyvät poissa pelkästään ripustamalla Shoo!TAG™ -kortti kaulaan! Ei myrkkyjä! Mikä voisikaan olla parempi tapa suojella rakkaita lemmikkieläimiä kuin myrkytön tapa karkottaa punkit? Ehdotan yhtä tapaa: toimiva tapa.Toimivan tavan löytämiseksi pitäisi tehdä edes alkeelliset testit. Sain vinkin siitä, että Shoo!TAG on levinnyt jopa Yliopistonverkkoapteekki.fi:n valikoimiin.SHOO!TAG HYÖNTEISSUOJA IHMISILLE TAI KOIRALLE28,50 €Tuote ei ole myynnissä verkkoapteekissamme.Shoo!TAG™ on myrkytön, luontoystävällinen ja kätevä tapa suojata ihmiset ja eläimet kiusallisilta hyönteisiltä kuten hyttysiltä ja punkeilta. Ei enää vaarallisia ja haisevia hyönteismyrkkyjä; ripusta kortti kaulaan ja häiritsevät ötökät pysyvät poissa. Tuote luo elektromagneettisen suojakentän hyönteisiä vastaan 36 tunnin kuluessa kiinnittämisestä ja toimii jopa 4 kuukautta. Tuotetiedoista vastaa markkinoija. Tuotetiedoista vastaa markkinoija. Nykyisen monimutkaisessa maailmassa kauppiaalla ei ole aikaa selvitellä tuotteiden toimivuutta. Jos tuotetta kysytään, tai se vaikuttaa myyvältä, niin se myös päätyy hyllyihin. Sitten joskus voidaan miettiä mitä sitä tulikaan tilattua maahantuojalta.Olin kuitenkin proaktiivinen ja lähetin kysymyksen Yliopistonverkkoapteekki.fi sivustolle. Tiedustelin missä laitoksessa Shoo!TAG on testattu. Seuraavana päivänä inboxissa komeili vastaus:"Hei, Tiedustelimme asiaa maahantuojalta ja heidän vastauksensa oli: Shoo!TAG on testattu IMUNE:ssa eli International Medical University of Natural Educationissa."IMUNE! Se Itä-Eurooppalainen IMUNE, jossa koulutetaan Hulda "Zapperoi syöpä ja AIDS pois" Clarkin Zapper-laitteen käyttäjiä? Se IMUNE, joka pyörii puoskarituotteiden kurssimaksuilla? Se IMUNE, jota johtaa professori/naturopaatti/homeopaatti William "Kvanttibiofeedback" Nelson, joka karkasi yhdeksää petossyytettä Yhdysvalloista Budapestiin vuonna 1996? Se IMUNE, jonka sivuilta ei löydy Shoo!TAG testiä?Juuri se.Palataan vielä valmistajan antamiin tietoihin:Miten Shoo!TAG™ toimii?On vahvistettu että frekvenssit (eli taajuudet) saattavat olla haitallisia. Esimerkiksi kännykän taajuusalue on erittäin suuri, noin 824-894 MHZ. Shoo!TAG™ -kortin toiminta perustuu luonnolliseen elektromagnetismiin. Shoo!TAG -hyönteissuojakorttien taajuusalue on sama kuin Schumann Wave, eli sen taajuus on hyvin matala ja se on hyödyllinen kaikille elolliselle. Sillä ei ole siis mitään negatiivisia vaikutuksia ihmisiin, eläimiin eikä maapalloon.Hyönteissuojakortin magneettinauha on koodattu informaation lisäksi myös taajuuspeitolla. Kun tämä kortti kiinnitetään johonkin sähköiseen olentoon (esimerkiksi ihmiseen tai lemmikkiin), se auttaa kehoa muuntamaan luonnollista sähkökenttää yhdistämällä siihen tiettyjä frekvenssejä, joihin tietyt hyönteiset reagoivat. Näin ollen käyttäjän oma sähkökenttä toimii hyönteisten karkottimena. Nämä frekvenssit hidastavat ja hämmentävät hyönteisiä. Shoo!TAGin voima piilee magneettinauhassa. Miten saisimme selvimme mitä informaatiota valmistaja on koodannut sinne? Vastaus: Tieteellä.Reverend Anaglyph esittelee Tetherd Cow Ahead-blogissa miten magneettinauhojen magneettiset viivakoodit saadaan esiin. Siihen tarvitaan hienoa rautajauhetta tai rautaoksidia, magneetti, vanha luottokortti/vastaava kortti, ja suurennuslasi.Magneettinauhoihin taltioidaan digitaalista informaatiota. Nauhaan sisältyy pieni kaistale, jossa on vuorotellen magneettisuutta. Käytännössä se on viivakoodi. Koodi saadaan esiin rautajauheella.Anaglyph tekee tämän Shoo!TAG-kortille. Sen magneettinauha paljastaa salaisuutensa. Sieltä löytyy kolme riviä. Kahdella on vähemmän viivoja. Viimeisellä enemmän. Shoo!TAGiin on kuitenkin taltioitu informaatioa! Alle 20 merkkiä.Hämmästyttävä Dewi Morgan ilmestyi kommentteihin selvittämään mitä kirjaimia informaatiossa oli. Hän koodasi binäärisarjat. Viivakoodeissa piili sanat CAT ja FLEA, tai CAT ja TICK.Anaglyph haki vielä koirille tarkoitetut Shoo!TAGit, joissa oli samalla periaatteella samanlaista koodia magneettinauhoissa. Shoo!TAGin valmistajat ovat taltioineet magneettinauhoihin sanoja. Ehkä tuotteen toimimattomuus ei liitykään trivektoroituihin kvanttikenttiin, resonansseihin, edistyneiseen tietokoneohjelmiin, bioenergisiin periaatteisiin, vaan siihen, että punkit ja kirput eivät ymmärrä englantia ja binääriä? Kuitenkin valmistajat sanovat, että juuri magneettinauhaan piilotettu kolmiulotteinen sähkömagneettinen kenttä on tehon salaisuus. Kuitenkaan Shoo!TAG-hyönteiskarkottimien magneettinauhoista ei löydy mitään tavallisesta poikkeavaa.Shoo!TAG ei voi toimia valmistajan lupaamalla tavalla. Ellei magneettinauhaan ole taiottu sellainen kolmiulotteinen sähkömagneettikenttä, joka ei reagoi minkään fyysisen kanssa?Shoo!TAGin alkutaipaleen aikana valmistajat Melissa Rogers ja Kathy Heiney markkinoivat sitä professori William Nelsonin nimellä kiillotettuna. Suosittelen lukemaan Nelsonin ideoista tuolla sivulla. Ymmärrät miksi Shoo!TAG ei enää mainitse hänen nimeä.
Eilish de Avalon ei ole tavallinen noita, joka ei luota luutiin. Hän on avioliittoneuvoja ja jostain muualta kuin Maapallolta. Liikennepoliisi pysäytti de Avalonin ylinopeuden takia. Muita rikkeitä olivat mm. kännykkään puhuminen ajamisen aikana. Noita ei hätkähtänyt pienistä. Eilish totesi poliisille, etteivät maalliset lait ja rangaistukset koske häntä. Eikä sakoista olisi mitään hyötyä, sillä Eilishillä on oma universaali nimi, jota ei tunnisteta Maassa. Noita aloitti kaahamisen pois paikalta, mutta poliisin käsi jäi kiinni oveen. Poliisi onnistui pysäyttämään menon 60 km/h kohdalla. De Avalonilla ei ole ajokorttia. Toisista maailmoista tulleet olennot eivät sellaista tarvitse.Poliisi joutui käsileikkaukseen.Kiitos vinkistä H. Kinnuselle.
Erään bloggaukseni kommenteissa suositeltiin kirjoittamaan lisää siitä miksi Espanjan inkvisitio perustettiin ja ketkä oikeasti olivat vastuussa poltetuista ihmisistä. Kyseinen inkvisitio perustettiin poliittisista syistä poliittiseen tarpeeseen. Ei se ollut kristinuskon syy.Tämä onkin syventymisen arvoinen asia.Jotta voimme ymmärtää inkvisition tehtäviä, täytyy ensin tietää mitä vääräoppisuus tarkoitti tuohon aikaan. Siihen riittää kirkkoisä Aurelius Augistinuksen aikaiset tapahtumat rapistuvassa Rooman keisarikunnassa. Augustinuksen kirjoitukset olivat armon ylistystä. Ihmisten kääntyminen kristinuskoon täytyi olla vapaan tahdon tekoa. Kaiken kaikkiaan ihan hyvää tekstiä mieheltä, mutta kuten aina ihmiskunnan historiassa, myös Augustinuksen tekstit joutuivat tulkinnan kohteiksi. Kun oppikiistat oikeanlaisesta uskosta ja kirkko-opista tulivat esiin, niin Augustinus suositteli valtiovallan astumista pelikentälle. Eikä hän ollut yksin. Ortodoksikatoliset lobbasivat keisarikunnan saleissa, jotta kirkon arvovaltaa suojeltaisiin sekulaarilla auktoriteetilla. Uhattuna oli ainoa oikea oppi, eli ainoa oikea tapa pelastaa ihmisten sielut. Se jos mikä oli tärkeää. Harhaoppiset tuhosivat kirkon arvovaltaa, ja sitä kautta uhkasivat Jumalan tahtoa, vaikka tarkoittivat omasta mielestä hyvää. "Since the establishment and affirmation of Christian doctrine arose out of disputes with those who were eventually declared to be heretical, it can reasonably be argued that heresy is the inevitable result of the rationalisation of religion."Inquisition, John EdwardsKerettiläisyys oli se vaihtoehtoinen tulkinta Kristuksen opeista. Kerettiläisyys ei ollut ainoastaan tulkinta, vaan "kuivunut oksa" katolilaisuuden puussa. Kun oksa poistettiin ja poltettiin, jäi jäljelle terve puu. Vika ei ollut kirkossa, vaan niissä jotka saarnasivat omiaan sen ulkopuolella. Miten näistä harhaoppisista sitten päästiin eroon? Julkisilla väittelyillä. Jos väittely ei toiminut, niin suorempi toiminta auttoi.Katolisen kirkon arkistoista löytyy vanhin kirjallinen maininta (mikä ei tietenkään tarkoita, että se oli ensimmäinen tapaus) kerettiläisten tuomitsemisesta. Armon vuonna 1022 kymmenen Orléansin katedraalin kirjuria olivat hieman liian uskonnolisia. Heitä syytettiin manikealaisista ajatuksista (btw, Augustinus oli manikealainen ennen kristinuskoon kääntymistä). Ranskan kuningas Robert II Hurskas määräsi heidät kääntymään kokonaan kristityiksi. He kieltäytyivät. Seuraamukset: pappisviran menetys, karkotus katolisesta kirkosta ja Burn baby burn!Syytökset perustuivat puheisiin kiertävästä maajussista, joka kantoi mukanaan kuolleiden lasten tomua, palvoi paholaista, ja ilmestyi kerettiläisille etiopilaisen tai kirkkaan enkelin muodossa. Syytökset ja rikkeet eivät ole tärkeitä. Tällä kertaa meitä kiinnostaa rangaistus. Katolinen kirkko ei protestoinut Robert II Hurskaan sekaantumista uskovaisten oikeuksiin. Se oli täysin odotettua kuninkaalta, jos piispat kuiskivat rikollisten nimiä hänen korviinsa.Toinen kerettiläisten käristys tapahtui Milanossa. Vuoden 1028 jälkeen Milanon arkkipiispa Aribert tarkasti lammaslaumojaan. Monforten kylästä löytyi hieman eri tavalla uskovia kristittyjä. Ryhmä kertoi arkkipiispalle hyväksyvänsä Vanhan ja Uuden testamentin, sekä kirkon kaanonit, sekä katolisen kirkon johtajat. Ongelmia ilmeni, kun ryhmän edustaja Gerard paljasti tarkemmat uskomukset: neitsyys on niin tärkeää, ettei seksiä saa harrastaa edes avioliitossa. Ihmissuku lisääntyisi ilman seksiä, kuten mehiläiset (lol wut?). Ryhmä otettiin tarkemman kuulustelun kohteeksi. He eivät palvoneet paavia ylimpänä maanpäällisenä uskontoauktoriteettina, vaan näkymätöntä henkiolentoa, joka oli Jumalan lähettämä.Ryhmä raahattiin Milanoon. Heitä käännytettiin ortodoksikatolilaisuuteen. Jotkut löysivätkin ainoan oikean tavan uskoa. Loput poltettiin. Katolinen kirkko näki miten sekulaari taho hoitelee syylliset, mutta ei kuitenkaan muuttanut käytäntöjä. Eri tavalla uskovat ihmiset lähetettiin maallisten hovien tuomittavaksi. Miksi kirkon olisi pitänyt muuttaa tapoja? Oikea oppi oli turvattu. Vääräoppiset olivat poissa. Polttaminen oli vain maan tapa siihen aikaan. Älkäämme eksykö väittelyyn siitä miten kristillinen moraali on muuttunut vuosisatojen aikana.Keskiaikaisen inkvisition ollessa vasta kehitysvaiheessa katolinen kirkko oli reformaation kourissa. Paavi Pyhä Gregorius VII (1073-1085) johti oppien päivittämistä. Samalla haluttiin kitkeä papiston korruptiota. Puhdistajat kampanjoivat ahneutta ja paheita vastaan, mutta jotkut ottivat oikeudekseen myös asettaa omat raamatuntulkinnat ainoiksi oikeiksi tulkinnoiksi. Ranskalainen saarnaaja Henri on tunnettu esimerkki. Piispa Hildebert kutsui hänet siivoamaan Le Mansin seurakuntaa. Henri teki työnsä, mutta saarnasi samalla kirkkoisien oppeja vastaan. Hän julisti avioliiton avioparin yksityiseksi asiaksi, johon kirkolla ei ollut sanottavaa. Kaste pitäisi tehdä vain aikuisille. Synnintunnustukset pitäisi tehdä julkisesti eikä vain papille. Henri näki kirkon elävänä yhteisönä, jossa ei ollut katolisen kirkon paavillista auktoriteettia.Henri pidätettiin. Paavi Innocentius II (1130-1143) sai eteensä kerettiläisyydestä syytetyn saarnaajan. Armollisesti hänet tuomittiin vain vankeuteen. Ovelana jannuna Henri kuitenkin karkasi jossain vaiheessa. Hänen opit levisivät Ranskassa ja Italiassa. Kaikki eivät olleet yhtä taitavia.Kirkon sisäinen prosessi harhaoppien käsittelyssä oli muodostunut satojen vuosien aikana. Ennen Espanjan inkvisitiota oppien puhtautta selvitettiin "henkisen oikeuden" kautta. Syylliset tuomittiin pannaan, ekskommunikaatioon ja rituaalikirouksiin. 1100- ja 1200-luvuilla menetelmiä kehitettiin vastaamaan maallisia prosesseja. Saksan keisari havitteli katolisen kirkon hallintaa. Oppikiistat muuttuivat entistä vakavammiksi. Katedraalien kouluissa ja yliopistoissa alettiin opettamaan kerettiläisten kanssa väittelyä. Kirkko - eli Kristuksen keho - täytyi puhdistaa harhaopeista. Prosessi muodostui neljästä vaiheesta: investigatio, discussio, inventio ja defensio. Tutkinta, eli inkvisitio, tehtiin piispojen (tai heidän edustajien) toimesta. He keräsivät todistusaineistoa todistajilta. Sitten yliopistojen saleissa seurasi ortodoksi- ja kerettiläisten ideoiden välinen väittely. Retoriikalla hyökättiin ja puolustettiin. 1200-luvun lopulla katolisella kirkolla oli valmiina teologinen ja älyllinen koneisto kerettiläisyyden kohtaamiseksi. Seuraavaksi yhtälöön lisättäisiin kirkon ja valtion oikeuselin. Siitä syntyi inkvisitio.Jatkuu.
Shoo!TAG-punkki/hyttys/järkikarkoittimen myynti on vieläkin laillista hommaa Suomessa. Ketään ei kiinnosta tuotteen täysi humpuukisisältö ja kuluttajien petkuttaminen. Alan jo tottua tähän ilmiöön. Kuitenkin äsken tuli näkökenttään erikoinen mainoslause Shoo!TAGia myyvällä sivulla.Finnish Olympic team is using shoo!TAGThe Finnish national Olympics team is now using shoo!TAG products for protection against mosquitos !!!*huokaus*Jotta en aivan täysillä häpeäisi Suomea, niin tuon mainoslauseen täytyy olla vain mainostajan tekemä turha hehkutus. Ainakaan Suomen Olympiakomitean sivuilta ei löydy mainintoja magneettinauhan käyttämisestä. Järjestäytynyt urheilutoiminta on minulle aivan outoa toimintaa. Keneen minun kannattaisi ottaa yhteyttä, jotta urheilijoiden käyttämien tuotteiden varmentaminen onnistuu?Juuri tämän takia en rasita kehoani urheilulla. Valpas mieli rapistuneessa kehossa, kuten joku tuhoutunut sivilisaatio varmasti joskus sanoi.Kiitos vinkistä V. Aarnikolle.
Muistatko kun 2008 Louisianan osavaltiossa säädettiin koulujen sääntöjä? "Akateemisen vapauden" puolustajat olivat ihan vakavana sanomassa, ettei muutos mahdollista kreationismin lipsahtamista opetussuunnitelmaan. Sen. Ben Nevers, D-Bogalusa and sponsor of the bill, said Monday that it would be unfair to label his bill as one that would pave the way for the teaching of creationism — the view that life began about 6,000 years ago in a process described in the Bible’s Book of Genesis.Lakimuutos astui voimaan. Kouluissa pohditaan tulevaa opetussuunnitelmaa. Ja kuinkas sitten kävikään?Livingstonissa on koulu, jonka koululautakunta haluaa jotain uutta kouluihin. Jotain jolla saadaan tasapuolinen opetus lapsille. Opintosuunnitelman johtaja Jan Benton totesi keskustelussa, että uusi laki mahdollistaa "kriittisen ajattelun ja kreationismin" opettamisen luonnontieteissä. Lautakunnan jäsen David Tate nyökkäili: "Me annamme heidän opettaa evoluutiota lapsillemme, mutta mielestäni me kaikki täällä lautakunnassa istuvat uskomme kreationismiin. Miksi emme saa jotakuta uskonnollista opettamaan kreationismia?"Toveri Clint Mitchell ei nähnyt ongelmaa: "Olen samaa mieltä ... ei tarvitse pelätä osoittaa joitakin evoluutioteorian virhepäätelmiä. Opettajilla pitäisi olla vapaus tarkastella kreationismia ja löytää jokin keino saada se luokkaan."Lautakunnan johtaja Keith Martin ehdotti, että ehkäpä nyt olisi sopiva hetki miettiä uudelleen vanha päätös kreationismin jättämisestä pois opetussuunnitelmasta.Lautakunta ei aio rynnätä täysin sokeasti korpeen. He ottavat selvää siitä onko ACLU:lla valittamista. Vaikka olisi, niin ei siitä kannata välittää. Martin huomautti, että tärkeämmät asiat painavat lautakunnan harteilla."The American Civil Liberties Union ja jotkut rehtoreistamme eivät olisi mielissään meihin, mutta meidän ei pitäisi murehtia ACLU:sta. On tärkeämpää, että teemme oikean päätöksen lastemme opetuksen puolesta."Kaikki äänestivät kreationismin lisäysmahdollisuuksien tutkimisen puolesta.Tuleeko Livingstonista seuraava Dover? Seurataan tilannetta. Ainakin paperille on taltioitu avoimet kreationismin ylistykset. Lautakunta ei selvästikään ole tietoinen edellisistä yrityksistä tunkea kreationismi laillisesti kouluihin. Varmasti lakimiehet hyssyttelevät lautakuntaa, jotta he alkavat puhumaan älykkäästä suunnittelusta, joka on aivan aikuisten oikeasti eri asia kuin kreationismi.
Nuoren maailman kreationistit uskovat Maan olevan vain 6000 - 10 000 vuotta nuori. Vanhan maailman kreationistit hyväksyvät miljardeja vuosia vanhan planeetan. Kun nämä ikäerot tulevat esiin antidarwinistien kevätkokouksissa ei siitä seuraa mitään kaunista. Ellei sitten nauti pseudotieteellisten tahojen välisestä nahistelusta. Ja kukapa ei nauttisi?Answers in Genesis kannattaa tuhansia vuosia. Ken Ham on heidän suurin julkkis. Hän bloggaa kunnon kristittyjä huolestuttavista asioista. Älykkään suunnittelun lähes julkkikseksi päässyt William Dembski (oikea julkkis on Michael Behe) kirjoitti kirjan kristinuskon ja tieteen seurustelusta: End of Christianity. Ken Ham ei hyväksy William Dembskin kirjoituksia. Dembski on murentanut Jumalan arvovaltaa kirjoissaan. Hamin maailmassa miljardit vuodet ovat pakanauskonto (iänmääritykset perustuvat olettamuksille!). Dembskin maailmassa tieteellinen näyttö on liian vahvasti miljardien vuosien puolella, joten kristityn ei kannata heittää (Jumalan antamaa) järkeään roskiin. Ham puolustaa Raamatun kirjaimellista tulkintaa. Haluaisin seurata Ham vs Dembski debaattia. Kourissani tietenkin popcornia ja limua.Ed Braytonin kautta.
Älä mollaa skientologiaa Twitterissä. Skientologit valvovat. Valtuutettu John Dixon käveli Lontoossa skientologien rakennuksen ohi viime vuonna. Hän twiittasi:"I didn't know the Scientologists had a church on Tottenham Court Road. Just hurried past in case the stupid rubs off." Pian tekstistä oli lähetetty valitus Dixonin kollegoille. Skientologit rekisteröityivät Dixonin seuraajiksi, jotta voisivat kopioida kaikki viestit talteen. Valtuutetuilla on velvollisuus käyttäytyä asiallisesti, joten Dixonin twiittaus ei ollut paikallaan. Nuhteluprosessi on käynnissä. Kun uutinen valituksesta levisi Twitterissä, niin Dixonin twiittaus kopioitiin yhä uudelleen. #stupidscientology merkinnästä tuli trendi. Yhden miehen kommentti skientologian typeryydestä muuttui satojen ja satojen kommentoijien leukailuun skientologiakultista, avaruusolennoista ja stupidologeista. Samalla levitettiin skientologiakriittisten sivustojen linkkejä.Skientologia ei ole oppinut mitään Tom Cruise-videosta alkaneesta kohusta. L. Ron Hubbard ei ollut tietoinen Streisand ilmiöstä.Dixon tutustui tarkemmin skientologiaan kohun kasvaessa:He said he did not have very strong opinions on Scientologists before the saga. "Having done some research on them, I take a harder line now," he added.Skientologia. Sille voi tehdä jotain.Naistoimittaja puhuu jostain käsittämättömästä syystä "korruptioväitteistä" kun Dixon puhuu skientologian korruptiosta. Eivätkö toimittajat pääse käsiksi oikeussalien päätöksiin, joissa skientologiajärjestön toimia on tuomittu petoksiksi?
Aistin, että Paholaisen Asianajaja bloggaa minusta.Ison-Britannian tunnetuimpia meedioita on Derek Acorah. Hän nousi kansainväliseen tietouteen Most Haunted-televisiosarjan myötä. Nykyään Acorahilla on vannoutuneet seuraajat: Acorah Angels. Lomalukemisen lomaan tilasin BookMoochista Acorahin muistelmat, eli The Psychic Adventures of Derek Acorah-kirjan. Siinä meedio muistelee ensimmäistä näkyään, joka paljasti muorille nuoren Derekin perineen selvännäkemisen lahjan suvussa. Poika halusi kuitenkin kasvaa jalkapalloilijaksi. Palloa potkittiinkin jopa Australiassa asti. Jalkapallo sai väistyä kehon kestämisen tieltä, kun Acorah oli 32 vuotias. Tienaaminen tapahtui meediona esiintymisenä. Yksityisellä vastaanotolla Liverpoolissa Acorah sai hiljalleen laajennettua fanipohjaa. Acorah tapasi erään meditaatiohetken jälkeen henkioppaan nimeltään Sam. Sam vakuutteli, että Acorahilla on edessä mahtava ura. He ovatkin tehneet yhteistyötä siitä lähtien. Pian Acorah kutsuttiin paikallisradioon. Yhdeksi kerraksi tarkoitettu henkihetki johtikin vakituiseen vierailuun ohjelmassa. Sieltä meedio poimittiin Psychic Livetime-ohjelman osioon.Tuolta Derek värvättiin LIVINGtv:n Most Haunted-ohjelmaan. Kirjassa kerrotaan uran ylämäestä ja hienoimmista yhteyksistä henkimaailmaan. Samoin kehutaan kuinka International Society of Paranormal Research on tutkinut Acorahin kykyjä paratieteellisesti. Harmi vain että tuohon tutkimukseen keskittyvät jutut on tätä hankkimaani kirjaa edeltävässä osassa. Ehkä saan sen joskus kouriini.ISPR:n touhuista mainitaan kuitenkin sen verran, että Acorah oli tutkimassa Viiltäjä-Jackin uhreja Lontoon East Endissä. ISPR:n kuvaaja ja tutkijat seurasivat miten henkiopas Sam kertoi Acorahille uhrien nimet ja mahdolliset yhteydet niihin katuihin joissa he seisoivat. Tutkija toteaa, että todellakin, Acorah sanoo kahden uhrin nimet oikein: Catherine ja Elizabeth. Jotka olivat Catherine Eddowes ja Elizabeth Stride. Varmasti vaikuttava hetki kameran edessä, mutta kyseiset nimet eivät ole salaisuuksia. Ne ovat olennainen osa Viiltäjä-Jackin mysteeriä. Jos Acorah olisi valmistautunut sessioon googlauksella, niin nimet olisi saatu tietoon huomattavasti helpommalla kuin henkiolentojen hönkäyksillä. Tämä alleviivaa sitä ongelmaa, jota meedioden tutkimisessa on. He eivät helpolla paljasta sellaista tietoa, jota ei jo valmiiksi tiedettäisi. Ja kun potentiaalisesti uutta ja täsmällistä tietoa on tullut, niin sen varmentaminen on lähes mahdotonta. Eräässä Most Haunted jaksossa Derek kertoi, että ikivanhan kartanon kivilattian alla on haudattuna luuranko. Mutta suojelukohteena olevan talon remontointi ei onnistu pelkästään meedion epäilyjen perusteella.Ai niin, saiko Acorah kuulla Samilta Viiltäjä-Jackin nimen?Arvatkaa.Acorah muistelee uraansa anekdoottien kautta. Lähes aina apua saanut henkilö on anonyymi ystävä, tuttava, asiakas. Muistelmissa Acorahin välittämä informaatio menee lähes aina kohdalleen. Tunnetuksi tulee myös Most Haunted-sarjaa vähemmän tunnettu Antiques Ghost Show, jossa meediot koskettelevat heille tuotuja perintokaluja. Niiden tarinat paljastuvat henkimaailman avulla ja katsojat haukkovat henkeään.Kirja on kirjoitettu Acorahin uran ollessa huipulla vuonna 2004. Saman vuoden aikana tapahtui kuitenkin jotain dramaattista Most Haunted-sarjan kulisseissa. Ohjelman uusi paranormaalitutkija O'Keefe alkoi epäillä Derekin puheita. Hän laati pienen ansan, jonka perusteella paljastui ettei Acorahin henkiopas kerro kovin luotettavaa tietoa. Jossain vaiheessa O'Keeffe päätti testata kuinka luotettava meedio Acorah oikeasti on. Hän arveli, että meedio ottaa itse etukäteen selvää kuvattavan talon historiasta. O'Keeffe keksi anagramminimen, jonka eräs avusta mainitsisi Acorahille ennen kuvausten alkamista. Kuin sattumalta henkiolento välitti juuri tämän nimen meediolle. Acorah mainitsi sen ohjelmassa. Nimi oli Kreed Kafer, eli Derek Faker.Testi toistettiin uudella anagramminimellä. Jälleen kerran henkiolento poimi fiktiivisen hahmon muinaisen talon historiasta. Acorah lausui toisen keksityn nimen, teeskennellen sen kuuluvan oikealla henkilölle. Rik Eedles oli anagrammi: Derek Lies.Acorah sai siirtyä autuaammille meediomaille, eli hän sai potkut.Nykyään hän on kiertueella ympäri saarivaltion teattereita. Psychic Adventures of Derek Acorah oli melkein lukemisen arvoinen, vaikka ei tarjonnut viihdettä skeptikolle. Enemmän turhautumista niistä paljastuksista joita Derek tarjoilee. Eläinystävien iloksi hän vahvistaa tärkeän asian. Lemmikit pääsevät taivaaseen! Ovathan nekin Luojan luomia olentoja. Mietin vain sitä kuinka ahdasta Tuonpuoleissa on, kun vuosituhansien ajan eläneet ja kuolleet rotat, hiiret, kissat, koirat, kultakalat, mäyrät, korpit ja muut kumppanit elävät toista elämää. Derek kertoo myös miten henkiolentojen malekseminen tapahtuu täällä maallisella puolella. Henkiolennon ydin on aina vain yhdessä paikassa, joka voi olla vain sellaisilla paikoilla joissa sielu on vaeltanut eläessään. Mutta reiteille jää jämiä, joita meediot voivat aistia. Siksi samassa paikassa pidetyt sessiot eivät välttämättä ole aina samanlaisia. Sielu vaeltelee jossain muualla.
Skeptical Inquirer-lehdessä tuodaan valoa pimeyteen. Afrikan noitavainot ovat yllättävän yleisiä. Lapsia, naisia ja miehiä murhataan epäilyjen ja paniikkiin perustuvien syytösten voimalla. Perheet heittävät lapsia kaduille, jos he käyttäytyvät oudosti. Musta magia on voimissaan. Taikauskosta ei pääse helpolla eroon. Keniassa kohistaan sarjamurhaajasta nimeltä Philip Onyancha. Onyancha tappoi vähintään 19 ihmistä. Hän johdatti poliisit ruumiden luo. Perusteluna murhille Onyancha tarjosi veren tarvetta. Hän kuristi ja puri uhrien kauloja. Hän imi verta. Paha henki ohjasi Onyanchaa tekemään karmaisevat teot. Kaikki alkoi opettajan johtamasta kultista teinivuosina. Kultti lupasi rikastumista, kunhan ensin tappaa sata ihmistä viiden vuoden aikana. Kyseinen opettaja on pidätetty ja poliisi tutkii asiaa.Onyanchan mielenterveys on tietenkin kyseenalainen, mutta taikausko on maassa vahvempi kuin psykiatrian kannatus.Taikauskosta ei pääse helpolla eroon. Mutta skeptikot jaksavat yrittää. Center for Inquiry/Kenya järjestää luentoja, joilla kerrotaan kriittisestä ajattelusta ja noituuden todellisuudesta. Ehkä joskus maat pääsevät siihen vaiheeseen, jossa noituus otetaan yhtä vakavasti kuin täällä Suomessa. Eli vanhemmat eivät enää myrkytä lapsiaan noituuden takia.
Saksasta kuului erittäin lupaavalta kuulostavia uutisia. Nyt myös hyvää tarkennusta homeopatian kohtalosta. Spiegel Online kertoo miten Iso-Britannia siirtyi kohti homeopatiavapaata maata. Itsemurhakampanja homeopatiayliannostuksella. Parlamentin tutkinta homeopatian huonosta tieteellisestä tasosta. Lääkäriliiton puheet homeopatian poistamisesta terveydenhuollosta.Spiegel kertaa homeopatian perusteet, eli samankaltaisuuden laki ja olemattomiin laimentaminen, joka johtaa puheisiin homeopatian vesimuistista. Raaka-aineiden kirjava kirjo aina lehmien munasarjoista koiran ulosteisiin. Homeopatia ei perustu molekyylien rakenteisiin. Biokemia on yhdentekevää. Verinäytteiden vasta-aineilla ei tee mitään, sillä lääkeaine valitaan oireiden perusteella. Vesimolekyyliin mahtuu vesimolekyyliä kymmeniä kertoja monimutkaisempi molekyyli. Taikauskoa ja tieteen mollaamista, siinä homeopatian perusteet. Lisäksi Spiegel mainitsee vähemmän tunnetun nippelitiedon homeopatian historiasta:The practice of homeopathy was first invented in the early 19th century by Samuel Hanemann of Germany. At a time when "traditional" medicine called for bloodletting, enemas and similarly dangerous methods that were painful to patients, did little to help them and could even lead to death, it was considered real progress. Centuries later, Hanemann's ideas would be taken up by the Nazis, with a World Congress on Homeopathy taking place in Berlin in 1937. Eventually, even the Nazis turned away from the alternative therapy, seeing it as nothing more than a placebo. Saksa halusi luoda oman toimivan ja edullisen lääketieteen. Lääketiede ilman juutalaisia. Uuden Saksan ylivertaisuus piti todistaa muille maille. Siksi homeopatia (kuten rotuhygenia) otettiin vakavasti ja sitä alettiin testaamaan. Laajat ja perusteelliset kokeet saatiin valmiiksi juuri ennen toisen maailmansodan alkua. Mutta homeopaatit eivät ylistä näitä tuloksia. Paperit katosivat sodassa, mutta tutkimuksiin osallistuneet ovat kertoneet sen mitä nykyiset tutkijat tietävät. Homeopatia toimi lumevaikutuksen teholla.Spiegel-artikkelin toisella sivulla kerrotaan minkälainen suosio homeopatialla on Saksassa. Muotiguru Karl Lagerfeld ja merkittävät poliitikot vannovat homeopatian nimeen. Vähän yli puolet saksalaisista on käyttänyt homeopatiaa. Neljännes saksalaisista on vannoutuneita käyttäjiä. Oikea lääketiede on kylmää ja nopeaa palvelua. Homeopaatin vastaanotolla ollaan homeopaatin seurassa peräti tunti. Jotkut saksalaiset kokevat, että tunteettomien lääkäreiden toimiva vaihtoehto on uskomushoito. 6712 lääkäriä on myös homeopaatteja. Homeopatia on juurtunut osaksi terveydenhuoltoa.Kun puheet homeopatian leikkaamisesta yleistyvät alkavat myös vastalauseet pulpahtaa pintaan. "Se voi alkaa homeopatiasta, mutta mihin se loppuu?" ja huomiot siitä kuinka homeopatian käyttäjät elävät myös terveellisempien elämäntapojen kanssa. Vakuutusfirmoista sanotaan, että homeopatian sisältäminen sairasvakuutuksessa vetää puoleensa hyvin ansaitsevia, joiden maksamilla rahoilla pyöritetään julkisia terveysvakuutuksia. Samoin homeopaatin vastaanotolla potilaaseen suhtaudutaan eritavalla kuin terveyskeskuksessa. Potilas saa kertoa kaiken mahdollisen tunteista ja oireista. Asiaa pähkäillään yhdessä. Samalla homeopaatti antaa ohjeita elintapojen parantamiseen. Potilas kokee luottamusta. Jos terveyskeskuslääkäreillä olisi saman verran aikaa ja energiaa, niin nykyinen tilanne olisi tietenkin aivan erilainen.Ehkä lääketieteellinen näyttö on huonoa, mutta kansa haluaa sitä ja sen avulla kustannetaan muista asioita. Siksi homeopatian puolustajat ovat vielä vahvoilla Saksassa.
Anonyymien terroristikampanja skientologiaa vastaan ei ole täysin onnistunut. L. Ron Hubbardin suuret viisaudet ovat vieläkin myynnissä Suomessa. Tänään Rengon Markkinoilla Hämeenlinnassa joukko skientologeja oli pystyttänyt myyntikojun. Vieressä oli hierontapöytä, jolla kiinnostuneille annetaan hermoratahierontaa. Minulla olisi jossain kaappien kätköissä suomenkielinen kirjanen siitä mitä tuossa hieronnassa ihmisen ajattelutaajuuksille tapahtuu (L. Ronin väitteiden mukaan), mutta ketä kiinnostaa? Kiitos kuvasta ja vinkistä kuuluu Jesse Sahaselle. Kuvatuksi joutuneet neljä skientologia eivät kuulemma ilahtuneet kodak-hetkestä, vaan tulivat ahdistelemaan myyntipuheilla. Sahanen kuitenkin pelastui tilanteesta vedoten kiireisiin.Kansalainen, jos skientologit tulevat liian lähelle, niin sano selkeällä äänellä "Xenu" tai "Luin OT-VIII materiaalit netissä enkä kuollut." Skientologin hämmentyessä siirry kauemmaksi.En ole onnistunut bongaamaan skientologien keltaista telttaa Helsingin rautatientorilla, enkä missään Tampereella. Jos olet niitä epäonnekkaita, jotka altistuivat jostain syystä dianetiikalle, niin kerrothan siitä täällä.Missä skientologit ovat liikkeellä?
Darwin - The Voyage That Shook The World.Creation Ministries International tilasi itselleen dokumenttielokuvan Charles Darwinin elämästä, matkoista ja teoriasta. Se julkaistiin viime vuonna. 52 minuuttia kestävä dokumentti on tehty tarkalla filmillä. Tietokoneanimaatiot ovat erittäin tyylikkäitä. Historiallinen puvustus ja lavastus on laadukkaan brittidraaman tasoa. Jep. Sain vihdoinkin katsottua loppuun asti Tampereen kristillisestä kirjakaupasta ostamani dvd:n.Dokumentissa ei syvennytä BBC:n dokumenttiversioita syvemmin Darwinin uraan ennen tai jälkeen kuuluisaa Beagle-matkaa. Kuitenkin kameran edessä istuu vakuuttavia tieteen historioitsijoita, jotka kertovat Darwinin elämän pääpiirteet. Matkan aikana tehtyjen keräilyreissujen ja havaintojen seuraamuksen ovat parempaa kuin keskiverto koulujen oppikirjoissa.Heti alussa näytetään nuorta Darwin-poikaa, joka tutkii suurella innolla luontoa. Hän kysyy jatkuvasti kysymyksiä. Hän haluaa tietää. Hän valehtelee. Siis siinä mielessä, että nuori Darwin tykkäsi kertoa villejä satuja sukulaisilleen. Se viihdytti kovasti yleisöä, mutta onneksi heti perään kertojaääni toteaa, että satujen kertominen on tärkeä tieteen tekemisen ominaisuus. Sitten hypätään opiskelujen alkamiseen ja siihen miten vapaa-ajattelijoiden ajatukset alkoivat vaikuttamaan Darwinin ajatusmaailmassa. Taakse jäi tuleva ura pappina. Sen sijaan Darwin kiinnostui luonnontieteestä. Enemmän geologiasta kuin biologiasta. Beagle-matkan aikana hän luki läpi Charles Lyellin geologiakirjoa. Niistä hän oppi, että maailmanhistoria onkin paljon pitempi aikaväli kuin vain joitain tuhansia vuosia. Maa voikin olla miljoonia vuosia vanha! Lyell tulkitsee geologiaa nykyisten hitaiden prosessien kautta.Tämä muutti miehen maailmankuvaa. Uusi ennakko-olettamus maailman iästä vaikutti suoraan siihen miten Darwin tulkitsi havaintoja. Moderni geologi kertoo ruudulla miten Darwinin tulkinnat Etelä-Amerikan tulvatasangoista olivatkin vääriä. Lyellin idea uniformatarianismista (nykyään aktualismi) ei ollutkaan täysin totta. Katastrofit ovatkin totta. Ne tasangon muutokset tapahtuivat jääkauden jälkeisessä katastrofissa yhden vuoden aikana. Joten miljoonia vuosia ei tarvita. Katsojalle kerrotaan, että vastaavia megakatastrofeja on löydetty ympäri maailmaa.Mikä onkin totta, mutta sanomatta jätetään havaittujen katastrofien seuraamukset ja useat kerrostumat, jotka kertovat, että näitä megakatastrofeja tapahtui miljoonien vuosien välein. Ja jopa peräkkäin.Galapagossaarten sirkkulajit ovatkin nuorten saarten nuoria lajeja. Eikä miljoonia vuosia vanhoja lajeja, toisin kuin Darwin oletti. Lintujen nokat kyllä vaihtavat muotoa luonnonvalinnan ohjaamana, mutta muutokset ovat syklisia! Isot nokat muuttuvat takaisin pieniksi. Pienet nokat muuttuvat uudelleen isoiksi. Muutos ei ole pysyvää. Ähäskutti, darwinistit!Mutta katsojalle ei kerrota, että tietenkin muutokset ovat syklisiä, jos eläimen elinympäristön muutos pyysyy syklisenä (kuivuus/sateet). Sirkkujen nopea muutostahti pääsi otsikoihin juuri sen takia, että havaittu muutos oli nopeaa.Jos asiat eivät sovi nuoren maailman kreationistien tulkintaa, puheet päätyvät leikkaushuoneen lattialle.Asiantuntijoiksi on valittu mm. Creation Ministries Internationalin omia kreationisteja, tai brittiläisiä kreationisteja kuten Stuart Burgess. Myös ID-yhteisön vakiokirjoittelijoita, kuten Cornelius Hunter, joka on myös Uncommon Descent-blogin kirjoittaja. Eikä siinäkään vielä kaikki! Suomi saa mahtavaa mainetta, sillä kameran edessä istuu sekä professori Matti Leisola että professori Tapio Puolimatka. Leisola puhuu siitä miten sattuma tuhoaa geneettistä informaatiota, eikä hän ole nähnyt mitään vakuuttavia todisteita evoluution toimivuudesta viimeisen 40 vuoden aikana. Bakteerit pysyvät vain bakteereina. Puolimatka voivottelee evoluutioteorian hegemoniaa tieteessä. Se kun on tehnyt itsestään immuunin kaikelle kritiikille, eikä tieteessä saa enää ottaa vaihtoehtoja (= Jumalaa) vakavasti. Way to go, guys!Dokumentin sanoma tehdään selväksi siinä vaiheessa, kun Darwin on saanut julkaistua teoriansa. Pieni painos Lajien synnystä riittää luomaan kiistan. Jumala on syrjäytetty luonnontieteistä. Ja siitähän evoluutiossa on lopulta kyse, kuten asiantuntijat toistavat. Evoluutioteoriasta on tullut uskonto. Uskonto jossa halutaan heittää hyvästit Jumalalle. Jos emme ota Raamatun luomiskertomusta vakavasti, niin samalla katoaa koko kristinuskon pohja. Kompromisseja ei ole. Darwin halusi ratkaista luonnossa olevan pahuuden, eli kärsimyksen. Hyvä ja paha pyyhittiin pois mekanistisen selityksen avulla. Darwin angstaili pahuuden ja kärsimyksen parissa, sillä kolme hänen kymmenestä lapsesta kuoli. Teoria perustui kuolemalle, eli epäsopivien sukupuuttoihin.Puheet ennen lopputekstejä ovat vakavia: Evoluutioteoriassa on kyse vain Jumalan kieltämisestä.Ei hassumpi dokkari. Viihdyttävä. Ja suomalaisten kreationistien ilmestyminen oli iloinen yllätys. Parivaljakon ura ei ole mennyt täysin hukkaan. Tosin olen sitä mieltä, ettei olisi kannattanut maksaa senttiäkään dvd:stä.
Guardian-lehdessä kehutaan homeopatiaa. Rachel Roberts on valmis vannomaan käsi Raamatulla, että homeopatia toimii. Eikä pelkästään sokean uskon varassa, vaan tieteellisen evidenssin varassa. Roberts oli melkein astumassa lääketieteen jännittävään maailmaan. Hän oli aloittamassa neurotieteen opiskelut, mutta homeopatia varasti naisen tulevaisuuden. Se tapahtui anekdootin takia. Roberts osallistui teekutsuihin, jossa eräs viisas nainen kertoi kokemuksistaan. Homeopatia oli parantanut naista vaivanneen epämääräisen vaivan, vaikka Oikea Lääketiede ei siihen kyennyt. Yksi pilleri teki heti huomattavan parannuksen. Toinen paransi vaivan heti.Roberts oli skeptikko. Hän kyseli kaikenlaista. Lopulta hän päätyi hyväksymään naisen tarinan. Olihan rouva älykäs ihminen. Hän ei valehdellut, eikä hänellä ollut aikaisempaa taipumusta käydä vaihtoehtoisissa hoidoissa. Naisen epäusko olisi heikentänyt plasebovaikutusta. Roberts tutustui homeopaattien kirjallisuuteen. Lopulta hän päätti luovuttaa paikan lääkiksessä kaverille. Sen sijaan Roberts osallistui homeopaattien koulutukseen.Julkisuudessa vellonut kiista homeopatian toimivuudesta on hämmästyttänyt Robertsia. Kokeneena homeopaattina hän tietää, että homeopatia toimii. Hän on nähnyt omin silmin miten potilaat paranevat. Kuitenkin sanomalehdissä väitetään, ettei homeopatian tueksi ole lääketieteellistä tutkimusta. Mutta Roberts tietää homeopatialla olevan tieteellistä tukea. Hän ihmettelee miksi faktoista ei välitetä.Roberts tuo esiin samat materiaalit, joita homeopaatit esittelivät parlamentille. 142 RCT:tä, eli random controlled trials, joista peräti 74 päätyi varmoihin tuloksiin. 63 tapauksessa homeopatia toimi paremmin kuin lumelääke. 11 oli negatiivisia. Ei sinällään yllättävää, sillä negatiiviset tulokset tahtovat jäädä tutkimuksia tehneiden kaappeihin (esim. Kuubassa tehty homeopaattinen immunisaatio. Homeopaattien kehuma tapahtuma, mutta tuloksia ei ole julkaistu missään). Tutkimuksia voi tehdä hyvin tai huonosti, joten pelkkä lukumäärä ei vielä kerro meille paljoa.Tämän päälle Roberts viskoo vielä meta-analyysit, joissa tarkastellaan yksittäisiä tutkimuksia. Niiden tulokset lasketaan yhteen ja säädetään, jotta saadaan esiin jotain varmaa toimivuudesta. Neljä niistä oli positiivisia. Jostain syystä positiivisten joukkoon päätyi melko kuuluisat Klaus Linden johdolla tehdyt meta-analyysit. Lancetissa julkaistu meta-analyysi(pdf) tehtiin 1997. Siinä pengottiin ihastuttavalla tarkkuudella homeopatiatutkimuksia. Siksi johtopäätöksissä otettiin näin varma kanta asiaan:The results of our meta-analysis are not compatible with the hypothesis that clinical effects of homoeopathy are completely due to placebo. However, we found insufficient evidence from these studies that homoeopathy is clearly efficacious for any single clinical condition.Eli ei pelkästään lumevaikutusta, vaan mahdollisesti jotain muuta. Eikä tarpeeksi näyttöä homeopatian toimivuudesta minkään kliinisen vaivan hoitoon.Loppuun suositeltiin lisää laadukasta tutkimusta. He eivät suosittele mitään muutoksia potilaiden lääkitsemisessä. Lisäksi tuota meta-analyysiä kieputeltiin R. Parker Bausellin Snake Oil Science-kirjassa (s. 248). 89% meta-analyysissä käytetyistä tutkimuksista tuli vähemmän laadukkaista julkaisuista. Muut ongelmat vielä päälle, niin päädytään selkeään johtopäätökseen. Mitä laadukkaammin tehty tutkimus, sitä selvemmin homeopatia päätyy samalle tasolle lumevaikutuksen kanssa.Entäs se toinen positiivisten tulosten joukkoon laitettu meta-analyysi? Sama juttu. Klaus Linde ja kumppanit laskivat 89 RCT:n tulokset yhteen. Samalla laskettiin mukaan tutkimusten laatu. Studies that were explicitly randomized and were double-blind as well as studies scoring above the cut-points yielded significantly less positive results than studies not meeting the criteria. In the cumulative meta-analyses, there was a trend for increasing effect sizes when more studies with lower-quality scores were added. However, there was no linear relationship between quality scores and study outcome. We conclude that in the study set investigated, there was clear evidence that studies with better methodological quality tended to yield less positive results. Tämä viittaisi siihen, että homeopatian taustalla on lumevaikutus.Roberts ei tykkää siitä miten mediassa homeopatiaa haukutaan noituudeksi. Hän saa kuitenkin totutella haukkuihin. Ainakin niin kauan kun homeopatian perusteet ovat ristiriidassa kemian, fysiikan ja biologian kanssa.
MTV3 tunkee eetteriin AstroTV-ohjelmaa. En pysty katsomaan sitä paria minuuttia enempää. Ohjelmassa on mukana aito ja ammattimainen astrologi nimeltään Tuija Uusitalo. Uusitalo on ahkera myös netissä. Blogissaan hän kommentoi ajankohtaisia asioita. Parin viime päivän aikana olen saanut vinkin tuoreimmasta tekstiä useaan otteeseen. Uusitalon kirjoitusta kannattaa lähestyä huumorimielellä, sillä muuten on edessä karmea epätoivo ihmiskunnan tulevaisuudesta. Hän paljastaa astrologisen tulkinnan Pride-kulkueeseen tehdystä iskusta ja siitä miksi presidentti Tarja Halosen ei olisi kannattanut ottaa asiaan kantaa.Seksuaalivähemmistöt haluavat avointa ja tasapuolista kohtelua, ilman salailua. Entäpä jos homot merkitään jonkinlaisin käsivarsimerkein, välttyisimme loukkaamasta heitä. Tällöin heterot voisivat valita oikean henkilön jonka kanssa he haluavat asioidessa yhteiskunnan tarjoamissa erilaisissa asiakaspalvelutilanteissa. Avoimuus on lopulta tässäkin asiassa kaikkien etu!Onko fysioterapeuttisi hetero?Uusitalon vaatimus on järkevä vain ja ainostaan, jos homoseksuaalisuus on tarttuvaa. Ei. Ei se ole silloinkaan.Olen niitä outoja ihmisiä, joita ei kiinnosta tapaamieni ihmisten seksuaalisuus. Eikä muutenkaan kanssakäymistä rajoita pohdinnat toisten ihmisten ajatusmaailmasta.Sitten Uusitalo nyrpistää nenää presidentille.Johtotehtävissä toimivien henkilöiden joiden toiminta on perusasetelmiltaan asenteellisesta ja heidän toimintansa motiivit ovat alituisesti kansaa sukupuolellisesti jaotteleva, henkilökohtaisten katkeruuksien tai pelkonsa vuoksi ovat kykenemätön tehtäväänsä. Tällaisen henkilön on vaikeaa rehellisesti ja oikeudenmukaisesti toimia millään muullakaan alueella.Perustuslakiin tulisi kirjata pykälä, ettei missään yhteiskunnallisessa portaassa tulisi toimia henkilöitä joiden vakaumus on bi- tai homoseksualismi, sillä se on pienen kansan yhteiskunnan tuho. Emme taistelleet itsenäistä Suomen heteroiden vastaisille liikkeille.Hahah! Uusitalon pitäisi jollakin alkeellisella tasolla paljastaa miten nämä ei-heterot tuhoavat itsenäisen Suomen. Mutta emme saa tietää tulevia kauheuksia. Määräävätkö homot heterojen lapset Setan kesäleireille? Sensuroidaanko koulujen seksivalistuksesta heteroseksi? Pakotetaanko heterot keskitysleireihin?Vai onko Uusitalon itkuporkumanku sitä, että KAUHISTUS! homoseksuaaleja pitäisi kohdella oikeina ihmisinä joskus tämän vuosituhannen aikana? Mikä tämä tuleva homogeddoni oikein on? Kertokaa joku! Hetkinen! Olisivatko ne kuuluisat perusarvot uhattuna?Presidentin puuttuminen yksittäisten kansalaisten mielenilmaukseen, osoitti selkeästi miksi yhteiskunnallisissa tehtävissä toimiva henkilö ei voi olla kumpaakaan sukupuolta oleva homoseksuaali.Eli presidentin pitää olla hetero, joka ei kommentoi seksuaalivähemmistöihin kohdistuvia iskuja. Tämänkaltaisen toiminnan tukeminen lisää yhteiskunnan henkistä taantumista ja tuhoaa yhteiskunnan perusarvot. Irvokkuuden suosiminen lisää negatiivisuuden kierrettä kaikkialla yhteiskunnassa.Miten? Tarkoittaako negatiivisuus sitä, että homoutta ei enää kauhistella?Homoseksuaali on yhtä puolueellinen kuin mikä tahansa terroristiliike. Tietysti jokaisen ihmisen perusoikeuksiin kuuluu oikeus tehdä omalle ruumiilleen mitä haluaa. ”Vannoutuneen homoseksuaalin” taustalla on kuitenkin aina jonkinasteinen tiedostettu tai tiedostamaton trauma omaa ja vastakkaista sukupuolta kohtaan. Jolloin heidän käytös on psykologisessa mielessä tarkasteltuna vailla riittävää objektiivisuutta ja tarkkuutta. Erikoinen esimerkki löytyy naapurimaasta. Ruotsin poliisilla on tunnetusti matala prosentti selvitetyissä rikoksissa ja he myös hyväksyvät poliiseiksi homoseksuaaleja. Tässä on aivan liian helppo yhtälö arvailla kuinka rehelliset motiivit ja intressit homo-poliiseilla univormujen nappien kiillottelun lisäksi ratkaista yhteiskunnallisia ongelmia.Tuo "tiedostamaton trauma" on jännä juttu. Vaikka homoseksuaalilla olisi ollut hyväksyvät vanhemmat, hyvät ystävät, eikä koulussa kiusattu, niin kuitenkin siellä jossain taustalla on trauma. Täytyy olla. Eihän ihminen muuten kasvaisi kieroon sillä tavalla. Luonnottomaksi olioksi.Tarkastellaanpa astrologisesti presidentti Halosen puuttumista seksuaalivähemmistöjen kulkueeseen tehtyyn pippurisumutehyökkäykseen. Pippurisumute on aika vitsikäs valinta ja sitä paitsi hyökkääjät puolustivat oikeuksiaan irstailun leviämistä vastaan, joka on sinällään oli erittäin yhteiskuntavastuullista toimintaa.LOL, etkö tajua vitsiä?MoonTV:n kamera oli paikalla, kun "yhteiskuntavastuullinen toiminta" kohdistui mm. suoraa päin naisen päätä. Vain tylsät tosikot eivät naura!Uusitalo kirjoittaa seuraavaksi siitä miten astrologit tulkitsevat presidentti Halosen tähtiä. Tylsää kamaa, joten siirryn lopussa hohtavaan materiaaliin.IHMISOIKEUDET ja MERKITYT HOMOTOlemme lähestymässä erittäin reilua ja oikeudenmukaista aikaa, kun konkreettisuutta osoittava Saturnus siirtyy Vaa’an yhteistyötä ja diplomatiaa lisäävään merkkiin, noin kahdeksi seuraavaksi vuodeksi joka vahvistuu tarkalleen 22.7.2010 alkaen. Samalla se tekee kulmaa Plutoon, joka sijaitsee Kauriin rooleja ja arvoja rakastavassa merkissä. Luurankoja tulee vielä lisää komeroistaan, ja tämä merkitsee noin yleisesti ihmisille suotuisaa aikaa syvemmän itsetutkiskelun alueella.Tulossa on hyviä hetkiä. Uusitalolla on vastauksia yhteiskunnallisiin ongelmiin.Ehdotankin ”vaakamaisesti” diplomaattista ratkaisua. Paljastetaan kaikki ja tehdään homoista – ja lesboista reilusti merkittyjä, kuten he sitä itsekin haluavat. Saman tien voidaan merkitä myös heterot. Näin vältämme sekaannuksen ja suojelemme lapsia ja nuoria. Samalla takaamme heteroille koskemattomuuden ja ihmisoikeudet. Onhan elämilläkin oikeutensa, miksi ei niillä terveillä yksilöillä jotka vaalivat rakentavia ja elämää ylläpitäviä malleja. Näin saamme jokainen valita henkilön kenen kanssa haluamme asioida päivittäin.En tiedä mikä Uusitaloa vaivaa, mutta toivottavasti se ei ole tarttuvaa.
Lueskelin John Edwardsin Inquisition-kirjaa. Edwars käy läpi Espanjan inkvisition syntyyn johtaneet tekijät. Valtataisteluja kaupunkivaltioiden, ruhtinaiden ja Vatikaanin välillä käytiin suurten periaatteiden avulla. Toisaalla vaadittiin itsemääräämisoikeuden puolustamista, toisaalla julistettiin vääräoppisten kitkemisen tärkeyttä. Lopulta kehittyi systeemi, jossa kirkon edustajat etsivät kerettiläiset, jotka lähetettiin valtion oikeussaleihin tuomittavaksi. Oikeuden toteutumista juhlittiin käryävien kerettiläisten loisteessa. Onnellisimmat tapaukset selvisivät elinikäisellä häpeällä ja/tai omaisuuden takavarikoinnilla.Torquemadan ollessa suurinkvisiittori alkoi toimintatapojen aktiivinen politisointi. Se tapahtui asteittain. La Guardian viaton lapsi on erinomainen esimerkki muutoksesta. Merkittävässä oikeudenkäynnissä vuonna 1491 inkvisiittorit osoittivat, että joukko kääntyneitä juutalaisia (salajuutalaisia, Conversos) ja kaksi juutalaista oli varastanut siunatun ehtoollisleivän. Sitä tarvittiin taikarituaaliin. Samassa rituaalissa uhrattiin kristitty. Syylliset poltettiin roviolla.Oikeudenkäynnin muistiinpanot julkaistiin Barcelonassa. Ensin ne tietenkin käännettiin rahvaan kielelle, jotta sanoma ei mene hukkaan. Sanoma: Juutalaiset ja salajuutalaiset tekevät yhteistyötä vanhojen kristittyjen (ei-juutalaiset kristityt) tuhoamiseksi. Näin saatiin kansa kauhistelemaan uutta uhkaa. Pöytäkirjojen julkaisu oli poikkeus. Normaalisti inkvisition toimintamenetelmän pyrittiin pitämään salassa.Tuskin olet yllättynyt, jos kerron miten oikeudenkäynti tuomittuja kohtaan oli kaikkea muuta kuin reilu ja pätevä.Kesällä 1490 joukko juopuneita miehiä Astorgan kaupungissa väitti löytäneensä ehtoollisleivän kääntyneen juutalaisen Benito Garcian matkatavaroista. Rikoksesta ilmoitettin piispan edustajalle. Garcia pidätettiin välittömästi. Päälle vakiomenetelmänä tietenkin kiduttaminen. Garcia kertoi, että ehtoollisleipää tarvittiin taikajuoman valmistamiseen. Pian löydettiin rikollistoveri, juutalainen suutari nimeltään Yuce Franco. Pian käsittelyt siirrettiin Torquemadan kotikaupunkiin. Samalla ilmaantui syytös lapsen tappamisesta. Epäillyiksi päätyi joukko kääntyneitä juutalaisia. Yucen lakimies (joka oli inkvisition asettama) välitti syytteet julkisuuteen. Ne olivat epämääräisiä: salaliitto, pojan ristiinnaulitseminen ja taikavoimien käyttö. Ei päivämääriä. Ei yksityiskohtia. Tämä oli vakiokäytäntö. Puolustus sai tietää syytöksistä vasta oikeudenkäynnissä. Yuce oli kuitenkin ajatteleva mies. Hän esitti inkvisiittoreille, ettei heillä ollut toimivaltaa juutalaisten käsittelyyn. Aikaisemmin juutalaisia oli kutsuttu todistajiksi salajuutalaisten paljastamisessa. Vastalause tuotti vaikeuksia inkvisitiolle. Inkvisition säännöissä tehtiin selväksi, että heidän tarkoitus oli etsiä vääräoppisia kristittyjä. Lähes sata vuotta sitten laaditut säännöt päivitettiin, jotta myös juutalaisia saatiin syytettyjen penkille. Ongelma ratkaistu! Tulevien juutalaisten sukupolvien kannalta päivitys oli erittäin kamala.Kaikkia syytettyjä kidutettiin kuulusteluissa. Mutta heidän "tunnustukset" olivat ristiriitaisia. Aivan kuin miehet sanoisivat mitä tahansa, jotta kidutus loppuu. Kiduttamalla paljastui, että pojan sydän oli leikattu irti juutalaisten veriuhria varten. Inkvisiittorit tiesivät, ettei ristiriitaisten tarinoiden kokoelma tekisi suurta vaikutusta tuomareiden edessä. Siksi erillään pidetyt vankit siirrettiin samaan isoon tyrmään. Näin heillä oli mahdollisuus laatia yhteneväinen kertomus rituaalimurhasta.Murhatun lapsen ruumista ei koskaan löytynyt, vaikka haudan sijainti oli selvinnyt kuulusteluissa (Hmm). Eikä murhatun lapsen perhettä tahtonut löytyä mistään (Hmmm). Lapsen nimikin ilmaantui/keksittiin vasta oikeudenkäynnin jälkeen, kun julkaistut paperit olivat kiertäneet rahvaan parissa (Ohhoh!). Christopheriksi nimettu uhri tarkoitti alkuperäisellä kielellä kristuksen kantajaa. Juutalaisia oli yritetty häätää Espanjasta jo oikeudenkäyntiä edeltävinä vuosina. Sen jälkeen useampi viranomainen laati sääntöjä, joilla juutalaiset ajettiin tukalaan tilanteeseen. He vetosivat La Guardianin pyhään lapseen. Juutalaisille tarjottiin vaihtoehtoja pakkokaste kristityksi tai häätö kaupungista tai kuolema.Avilan kaupungissa juhlitaan vieläkin La Guardianin lapsen muistoa. Katolisen kirkon vastustamisesta huolimatta. Yuce ja Garcia eivät koskaan tunnustaneet lapsen murhaamista.Onneksi tuollainen maailma ei enää koskaan tule takaisin.Eihän?
Paras kesä ikinä! Ensin Iso-Britannia otti harppauksen kohti rationaalisuutta, kun BMA päätti lopettaa homeopatian tukemisen verorahoilla. Olin täysin valmis hyväksymään, ettei homeopatian saralla tapahdu muuta positiivista tämän vuoden aikana. Varsinkaan Saksassa joka on homeopatian vahvinta aluetta. Saksalainen Samuel Hahnemann on arvostettu henkilö saksalaisten vaihtoehtohoitojen piirissä. Homeopatia on virallinen osa saksalaisten terveydenhuoltoa:Saksassa homeopatiaa saavat harjoittaa vain lääkärit ja Heilpraktikerit. Heilpraktiker on CAM-terapeutti, joka on suorittanut vaaditun lääketieteen tutkinnon. Lisäksi homeopaattiset sokeripillerit ovat terveysvakuutusten korvauspiirissä. Se itsessään vakuuttaa monet tavalliset pulliaiset siitä, että homeopatiassa on sitä jotakin. Eihän se muuten olisi hyväksytty korvattavien hoitojen listalle? Väärinkäsitys on yhtä yleinen kuin se, että patentoidut keksinnöt ovat pakostakin toimivia (ainakin Jenkkilässä).Mutta mitä epäihmettä? Saksasta kuuluu lupaavasti kaikuvia uutisia. Saksan hallitus haluaa hienosäätää terveydenhuollon kuluja. Toimimattomiksi osoittautuneet hoitomuodot leikataan budjetista. Ja kas, plankulle ollaan kävelyttämässä homeopatiaa! Sosiaalidemokraattien Karl Lauterbach on todennut Der Spiegel-lehdelle, että vakuutusfirmojen pitäisi kieltää korvaamasta homeopaattisia hoitoja. Myös lääkärien ja vakuutusfirmojen edustaja totesi, että tilanne on "erittäin epätyydyttävä."Vaikka sadat lääketieteelliset tutkimustulokset eivät anna homeopatialle merkittävää tehoa, on homeopatian poistoyritykset estetty. Vaikutusvaltaiset poliitikot ovat heittäneet wienerschnitzeleitä rattaisiin.Syyskuussa Saksan lääkeviraston johtoon astuu Jürgen Windeler. Windeler sanoi Spiegelin haastattelussa, että homeopatian toimimattomuus on jo todettu. Asia ei vaadi lisätutkimusta.Fantastisch!
Ben Goldacre kirjoitti Bad Science-kolumnissaan siitä miten tieteellisten tutkimusten hyväksyminen on kaikkea muuta kuin yksinkertaista. Käännöskone käyntiin. Lord, Ross ja Lepper esittivät vuonna 1979 kahdelle ryhmälle erilaiset tutkimustulokset. Aiheena kuolemanrangaistus. Toinen ryhmä vastusti sitä. Toinen kannatti. Molemmille ryhmille esitettiin sellaiset tutkimustulokset, jotka tukivat ryhmän näkemyksiä. Samoin heille esitettiin tuloksia, jotka haastoivat ryhmän kannan. Esim. murhien yleisyys laski tai nousi kuolemanrangaistuksen loputtua osavaltiossa.Tulokset oli helppo arvata. Jokainen ryhmä löysi virheitä niistä tutkimuksista, jotka olivat ristiriidassa heidän näkemysten kanssa. Samalla jäi näkemättä samat ongelmat omaa näkemystä tukevissa tutkimustuloksissa.Jotkut menevät vielä pidemmälle. Heidän mielestä tieteellinen menetelmä ei toimi, kun tutkimustulokset eivät tue maailmankatsomusta. Poliitikot selittävät, että tieteellistä menetelmää ei voi käyttää huumepolitiikasta päättämiseen. Vaihtoehtoterapeutit selittävät, että heidän pilleri on erikoinen - muista pillereistä poiketen - ja siksi sen testaaminen ei tuota hyviä tuloksia lääketieteellisissä kokeissa.Professori Geoffrey Munron uudessa tutkimuksessa pyrittiin saamaan selkoa siitä kuinka syvällä tämä tieteellisen menetelmän karsastus menee. Munro kertoi 100 opiskelijalle, että nämä osallistuivat tutkimukseen, jossa "arvioidaan tieteellisen informaation laatua." Ensin otettiin selvää jäsenten näkemyksistä siitä onko homoseksuaalisuudella yhteyttä mielisairauksiin. Näin oppilaat jaettiin kahteen ryhmään.Ensimmäinen ryhmä sai luettavaksi viisi tutkimusta, jotka vahvistivat aikaisempia näkemyksiä. Ne oppilaat joiden mielestä homoseksuaalisuus oli yhteydessä mielisairauksiin saivat papereita, joissa selitettiin kuinka psykologisessa hoidossa oli suhteessa enemmän homoseksuaaleja kuin väestössä yleensä. Toinen ryhmä sai luettavaksi tutkimuksia, jotka olivat ristiriidassa heidän näkemyksen kanssa.Munron tutkimuksen päätyttyä kaikille paljastettiin, että kaikki tutkimuspaperit olivat tekaistuja. Sitten heillä oli mahdollisuus tutustua oikeisiin tutkimuksiin.Sitä ennen heiltä kuitenkin kysyttiin kuinka paljon he ovat samaa mieltä seuraavan lauseen kanssa: "Näissä tutkimuksissa käsitelty aihe on sellainen, johon ei voi saada vastausta tieteellisellä menetelmällä."Kuten voikin arvata, ne ihmiset joiden valmiit näkemykset haastettiin olivat myös todennäköisemmin toteamassa, ettei tiede anna vastausta juuri tässä aiheessa.Mutta tutkijat kysyivät uusia kysymyksiä. Opiskelijoilta kysyttiin voiko tiedettä käyttää toisenlaisten asioiden ymmärtämiseen, esim. selvännäkemiseen, piiskaus lasten kasvatusmenetelmänä, väkivaltaisen televisioviihteen vaikutus väkivaltaiseen käytökseen, astrologian tarkkuus persoonallisuuden ennustamisessa, ja yrttilääkkeiden psyykkiset ja fyysiset terveysvaikutukset.Tulokset olivat pelottavia. Ne ihmiset joiden näkemyksiä oli haastettu homoseksuaalisuuden ja mielenterveyden tutkimuksilla, olivat myös kärkkäämpiä toteamaan, ettei tiede tarjoa meille tietoa myöskään näistä muista aiheista.Näyttää siltä, että kun saamme eteen epämieluisaa tieteellistä näyttöä, niin pyrimme pitämään maailmankuvan yhtenäisenä. On helpompaa päätellä, että tiede on yleisellä tasolla rikki.Havainto ei tee Ben Goldacrea iloiseksi.
IDeistien Uncommon Descent-blogissa pohdittiin miten hyvin älykäs suunnittelu sopii yhteen Biologos-sivuston näkemysten kanssa. Biologos on kristillisten tiedemiesten turvapaikka, jossa rakennetaan siltoja uskonnon ja tieteen välille. Sinällään ihan mielenkiintoista, mutta tällä kertaa minulla on mielessä jotain kivempaa. Kuten Uncommon Descent-blogissa on tapana, niin myös tälläkin kertaa kommenttiketjuun ilmestyy taltioimisen arvoista materiaalia. Keskustelu velloo älykkään suunnittelun ja valtatieteen yhtäläisyyksien tarkastelussa. Kunnes päädytään määrittelemään millä tavoilla älykkään suunnittelun "suureen telttaan" mahtuu porukkaa. YEC, eli nuoren maailman kreationismi, päätyy lähes aina kinaamaan miljoonat vuodet hyväksyvän kreationismin kanssa. Sopusoinnun nimessä on olemassa kirjoittamaton sääntö: Maan iästä ei tarvitse sanoa mitään tarkkaa tai varmaa. Vuosimiljooniin sitoutuminen luo vain skismaa muuten niin rauhallisten teistien parissa.Kun joltain kysytään mitä mieltä hän on Maan iästä, niin savolaisuus pulpahtaa pinnalle. Näin kävi mm. UD-blogin vakiobloggaaja johnnyb:lle. Nimimerkki Gregory kysyy epäsuoralla tavalla, kuin vain varmistaakseen, mitä mieltä johnnyb on iästä:Gregory -“johnnyb and Phaedros believe that the Earth is a few thousand years old and not milliions of years old. Is this correct?”Johon johnnyb vastaa reippaasti:I don’t know Phaedros’ position, but it is basically true for myself (more specifically, I believe that the phanerozoic layers are a few thousand years old – I have no opinion on the deeper layers).Johnnyb:n geologiassa n. 500 miljoonan vuoden pätkä historiaa supistuu pariin tuhanteen vuoteen. Maa voi olla vain joitain tuhansia vuosia vanha. Tai se voi olla joitain miljoonia vuosia vanha. Ei se ole niin tärkeää. Fysiikka, kemia, geologia ja tähtitiede ovat vain pieniä yksityiskohtia. Niistä voidaan sopia sitten kun darwinismi on tuhkattu. Tärkeintä on pitää rauha teltan sisällä. Discovery Institute ei ole ottanut virallista kantaa näin yhdentekevään kysymykseen. Toki IDeistit ovat valmiita hyväksymään miljardit vuodet (kuten moni tekeekin), mutta se ei ole olennaista. Älykäs suunnittelu on tarkoitettu vain älyn jälkien havaitsemiseen. Asiaan ei liity millään tavalla evankelistoilta tulevat lahjoitukset.Ai niin. UD:n admin Clive Hayden ilmaantui ilmoittamaan tärkeän asian:I’m gavelling the discussion pertaining to the age of the earth.Ja rauha säilyi Uncommon Descent-blogissa.Tämän päälle vielä pieni katsaus älykkään suunnitelman kehityksestä. Discovery Instituten sivuilla oli tällainen määritelmä ID:lle.Intelligent design is a scientific theory which holds that certain features of the universe and living things are best explained by an intelligent cause, and are not the result of an undirected, chance-based process such as Darwinian evolution. Äskettäin määritelmää muutettiin.Intelligent design refers to a scientific research program as well as a community of scientists, philosophers and other scholars who seek evidence of design in nature. The theory of intelligent design holds that certain features of the universe and of living things are best explained by an intelligent cause, not an undirected process such as natural selection.ID ei ole enää tieteellinen teoria vaan tieteellinen tutkimusohjelma. Darwinistinen evoluutio on kadonnut. Sen tilalla on asetettu "ohjaamaton prosessi, kuten luonnonvalinta." Ei sinällään radikaali muutos. Ainoastaan tieteellisestä teoriasta luopuminen on tärkeä ero. Nyt määritelmä on tarkka. ID:n tieteellinen teoria oli hakusessa useamman vuoden, eikä sitä tahtonut millään löytyä.